open-index/open-wikipedia-markdown huggingface dataset:
मन्नार की खाड़ी

**मन्नार की खाड़ी** एक उथले पानी की खाड़ी है जो हिन्द महासागर में लक्षद्वीप सागर के एक भाग का निर्माण करती है। यह खाड़ी भारत के दक्षिणपूर्व सिरे और श्रीलंका के पश्चिमी तट के बीच स्थित है। भारत के रामेश्वरम द्वीप से लेकर श्रीलंका के मन्नार द्वीप तक चूना पत्थर से बने द्वीपों की रामसेतु नामक एक शृंख्ला, इस खाड़ी को पाक खाड़ी से पृथक करती है। दक्षिण भारत की तमिरबरणि नदी और श्रीलंका की अरुवी अरु नदी इसी खाड़ी में गिरती हैं।
 
## सन्दर्भ

श्रेणी:भारत की खाड़ियाँ
श्रेणी:हिन्द महासागर की खाड़ियाँ
श्रेणी:भारत-श्रीलंका सीमा
श्रेणी:तमिल नाडु की स्थलाकृतियाँ
*
इंडिया 2020

**इंडिया 2020: अ विज़न फॉर द न्यू मिलेनियम**(English:India 2020: A vision for the New Millenium) भारत के भूतपूर्व राष्ट्रपति ए॰पी॰जे॰ अब्दुल कलाम द्वारा लिखित एक किताब है। यह उन्होंने अपने राष्ट्रपति के कार्यकाल से पहले लिखी थी।

श्रेणी:साहित्य
मन्नार द्वीप

**मन्नार** () **द्वीप**, जिसे पहले **मनार द्वीप** के नाम से जाना जाता था, श्रीलंका के मन्नार जिले का हिस्सा है। यह श्रीलंका की मुख्य भूमि से एक सेतुक के माध्यम से जुड़ा है।

१९१४ से १९६४ के बीच, भारत की मुख्यभूमि धनुषकोडी और तलईमन्नार के रास्ते कोलंबो से एक रेलमार्ग और नौकामार्ग के द्वारा जुड़ी थी, पर १९६४ में आये एक भीषण चक्रवात में यह मार्ग नष्ट हो गये और आज तक इन्हें फिर से चालू नहीं किया गया है। 

यह एक शुष्क और बंजर द्वीप है और मछली पकड़ना यहां के लोगों का मुख्य व्यवसाय है।

[250px|thumb|none|मन्नार द्वीप और आसन्न [रामसेतु]]

## सन्दर्भ
अदन की खाड़ी

**अदन की खाड़ी** (, ) अरब सागर में, यमन (अरब प्रायद्वीप के दक्षिणी तट) और सोमालिया (अफ्रीका का सींग) के मध्य स्थित है। लाल सागर और अदन की खाड़ी को केवल 20 किलोमीटर चौड़ा बाब अल-मन्देब जलडमरूमध्य आपस में जोड़ता है।
 
यह जलमार्ग उस स्वेज नहर जलयान मार्ग का एक महत्त्वपूर्ण भाग है, जो भूमध्य सागर को अरब सागर के द्वारा हिन्द महासागर से जोड़ता है और इस खाड़ी को प्रति वर्ष लगभग 21,000 जलयान पार करते हैं। इस खाड़ी में समुद्री डाकुओं द्वारा बड़े पैमाने पर की जा रहीं गतिविधियों के चलते इसे 'जलदस्यु मार्ग' भी कहते हैं।

## इन्हें भी देखें
* लाल सागर
* बाब अल-मन्देब जलसन्धि

## सन्दर्भ


खाड़ी, अदन की
श्रेणी:हिन्द महासागर की खाड़ियाँ
श्रेणी:अरब सागर
श्रेणी:लाल सागर
सेतुक

**सेतुक** आमतौर पर किसी जल निकाय या आद्रभूमि के आर-पार, रेत के आधार पर बना एक पक्का सड़क या रेल मार्ग होता है। 
## सन्दर्भ
फर्दिनान्द द सस्यूर

200px|right|thumb|फर्दिनान्द द सस्यूर 
**फर्डिनांद द सस्यूर** (Ferdinand de Saussure) को आधुनिक भाषाविज्ञान के जनक के रूप में जाना जाता है। 

## जीवनी
इनका जन्म सन्‌ 1857 ई. में जेनेवा में हुआ था। इनके पिता एक प्रसिद्ध प्राकृतिक वैज्ञानिक थे। इसलिए उनकी प्रबल इच्छा थी कि सस्यूर भी इस क्षेत्र में अपना अध्ययन-कार्य करें। परंतु सस्यूर की रुचि भाषा सीखने की ओर अधिक थी। यही कारण था कि जेनेवा विश्वविद्यालय में सन्‌ 1875 ई. में भौतिकशास्त्र और रसायनशास्त्र में प्रवेश पाने के पूर्व ही वे ग्रीक भाषा के साथ-साथ फ्रेंच, जर्मन, अंग्रेजी और लैटिन भाषाओं से परिचित हो चुके थे तथा सन्‌ 1872 ई. में “भाषाओं की सामान्य व्यवस्था” नामक लेख लिख चुके थे। पंद्रह वर्ष की आयु में लिखे इस लेख में उन्होंने यह दिखलाने का प्रयत्न किया कि संसार की सभी भाषाओं के मूल में तीन आधारभूत व्यंजनों की व्यवस्था है।

उन्होंने अपना अध्ययन कार्य जेनेवा, पेरिस और लेपजिंग में संस्कृत और तुलनात्मक भाषाविज्ञान के अंर्तगत पूर्ण किया। साथ ही साथ वह लेपजिंग विश्वविद्यालय में नव्य वैयाकरणों (ब्रुगमैन एवं कार्ल बेवर) के संपर्क में आए। इक्कीस साल की आयु में उन्होंने यूरोपीय भाषाओं की आधारभूत व्यवस्था पर लेख लिखा। इस लेख के अंतर्गत उन्होंने अनेक आधारभूत संकल्पनाओं पर न केवल सैद्धांतिक प्रहार किया वरन्‌ भाषा-संबंधी अनुसंधान के क्षेत्र में प्रणालीगत विश्लेषण की बात भी उठाई।

इनका दूसरा आधार स्तंभ डॉक्टरेट की उपाधि के लिए प्रस्तुत शोध-प्रबंध था। उनके शोध का विषय “संस्कृत भाषा में संबंधकारक की प्रकृति और प्रयोग” था। डॉक्टरेट की उपाधि के बाद ये जर्मनी में और अधिक नहीं रूके क्योंकि इन्हें जर्मनी का सामाजिक और शैक्षिणिक वातावरण पसंद नहीं आया।

सन्‌ 1880 ई. में सस्यूर जर्मनी छोड़कर फ्रांस आए। पेरिस में उन्होंने लगभग दस वर्षों तक ऐतिहासिक भाषाविज्ञान का अध्ययन किया। कालांतर में वे पेरिस की भाषाविज्ञान संबंधी संस्था के सदस्य बने। जर्मनी से लौटने के बाद एक सक्रिय सदस्य के रूप में नवयुवक भाषाविद्‌ सस्यूर ने समाज में एक महत्त्व्पूर्ण स्थान बना लिया। जेनेवा विश्वविद्यालय में सन्‌ 1907 ई. में उन्हें सामान्य भाषाविज्ञान के अध्यापन का अवसर प्राप्त हुआ। एक वर्ष के अंतराल पर उनहोंने इस विषय में सन्‌ 1907, 1909 एवं 1911 में तीन बार अध्ययन-अध्यापन कार्य किया। यह व्याख्यान माला ही उनकी पुस्तक का आधार बनी, जिसे उनके दो प्रबुद्ध सहयोगियों बेली और सेचहावे ने सन्‌ 1913 ई. में ‘कोर्स ऑफ लिंग्विस्टिक’ नामक जर्नल में संपादित किया। सस्यूर के नोट्स न के बराबर थी, न ही सस्यूर ने अपने जीवन में किताब लिखी।

फरवरी 1913 ई. में 53 वर्ष की अल्पावस्था में सस्यूर की मृत्यु हो गई। अपने जीवन काल में सस्यूर ने स्वयं बहुत कम लिखा। डॉक्टरेट उपाधि के लिए लिखे गए अपने शोध ग्रंथ के अतिरिक्त उन्होंने कोई पुस्तक नहीं लिखी। 4 फ़रवरी 1954 ई. को लिखे गए उनके एक पत्र से यह संकेत अवश्य प्राप्त होता है कि वे भाषाविज्ञान पर एक सैद्धांतिक पुस्तक लिखना चाहते थे।

अविस्मरणीय भाषाविद्‌ सस्यूर ने अपने जीवन काल में बहुत कम लेखन कार्य किया। पर इतना कम लिख कर भी वे आज भाषा-चिंतन के क्षेत्र में अमर हैं। वे स्वयं इस बात के अनूठे उदाहरण हैं कि अध्यापक-चिंतक के लिए अध्यापन, लेखन अधिक प्रभावकारी हो सकता है।

## बाहरी कड़ियाँ
* ''The poet who could smell vowels'': an article in The Times Literary Supplement by John E. Joseph, November 14, 2007
* Original texts and resources, published by *Texto*,  .
* Hearing Heidegger and Saussure by Elmer G. Wiens.

श्रेणी:भाषाविद
श्रेणी:स्विट्ज़रलैंड के लोग
बनेपा

**बनेपा** नेपाल के नगर पालिका शहर है, जो काठमांडू २६ किमी पूर्व स्थित है। १९९१ की नेपाल जनगणना के समय यहाँकी आबादी १२५३७ थी और यह १९५६ में घरों की थी [1] बनेपा का मुख्य आकर्षण चण्डेश्वरी का मंदिर है, रुद्रमती नदी के साथ शहर के लगभग 1 किमी उत्तर पूर्व स्थित है। धनेश्वर मंदिर एक शहर से किमी दक्षिण है। बनेपा भी अपनी भगवान गणेश, नारायणथान, प्रभु नारायण, भिमसेनस्थान, भगवान भिमसेन के आठ विभिन्न मंदिरों और आठ विभिन्न तालाबों के लिए अच्छी तरह से जाना जाता है। बनेपा में बहुत त्योहारों मनाया जाता है, यसमा चण्डेश्वरी जात्रा, कन्या, पूजा (युवा लड़कियों की पूजा), नवदुर्गा जात्रा (मछली पकड़ने त्योहार), गणेश जात्रा और भिमसेन जात्रा भी शामिल है। 

बनेपा एक शीर मेमोरियल अस्पताल अस्पताल है, जो १९५७ में स्थापित किया गया है। इस अस्पतालको विश्वविद्यालय, संयुक्त राज्य अमेरिका और काठमांडू विश्वविद्यालय से संबद्ध करके चिकित्सा कॉलेज के रूप में विस्तारित किया गया है। इस अस्पताल में कई छात्रोंने एमबीबीएस और बीएससी नर्सिंग कार्यक्रम में दाखिला लिया है। बनेपा विकलांग बच्चों के लिए अस्पताल और पुनर्वास केंद्र (HRDC) का भी स्थान है। HRDC एक गैर सरकारी संगठन के एक कार्यक्रम है, विकलांग के मित्र। यह देश में एक ही अस्पताल है, जो तृतीयक स्तर देखभाल प्रदान करता है और यह उम्र के १६ साल के कम उम्र के बच्चों के लिए सबसे अच्छा पुनर्निर्माण सर्जरी और पुनर्वास प्रदान करता है। अपनी सेवाओं के तहत विशेषाधिकार प्राप्त नेपाल में सुबिधा बिहिन और शारीरिक रूप से विकलांग बच्चों के तरफ उसके सेवा केन्द्रीत है। 

काभ्रेपलांचोक के तीन नगर पालिकाओं बनेपा, धुलिखेल और पनौती की सीमा पर सूचना प्रौद्योगिकी पार्क बनाया जा रहा है। वहाँ सरकारी नियुक्ति के बारे में बहस चल रही है। सभी तीन शहरों साइबर शहर के रूप में नामित कर रहे हैं। 

अर्निको राजमार्ग, केवल राजमार्ग कि नेपाल और चीन (तिब्बत) जोड़ता है, इस शहर के माध्यम से चलाने कारण बनेपा भी साथ तिब्बत के लिए एक प्रमुख व्यापार मार्ग है। इसके अलावा, एक और नव निर्मित राजमार्ग, बी.पी. कोइराला राजमार्ग, भी इस शहर के माध्यम से गुजरता है। हालांकि यह एक छोटा सा शहर है, बनेपा काठमांडू के पूर्व में प्रमुख आर्थिक केंद्र है। 

बनेपा भी नेपाल के काभ्रेपलांचोक जिले में शिक्षा के लिए सबसे अच्छी जगह है। वहाँ उच्च बहुत विद्यालयों और कॉलेजों है। जिले के सबसे पुराने स्कूल माध्यमिक विद्यालय आजाद, चैतन्य माध्यमिक विद्यालय, शिक्षा सदन माध्यमिक विद्यालय, हिमालय सेकेंडरी स्कूल और कुछ प्रसिद्ध निजी बोर्डिंग स्कूलों में ज्ञान सरोवर अंग्रेजी माध्यमिक (स्थापित, १९८८ मा) स्कूल, बनेपा वैली स्कूल बोर्डिंग, सिद्धार्थ अंग्रेजी हायर सेकेंडरी स्कूल, बाल निकेतन अंग्रेजी बोर्डिंग स्कूल, बिद्या सागर अंग्रेजी बोर्डिंग स्कूल, बाल विद्या मंदिर बटिका हाई स्कूल, काभ्रे माध्यमिक विद्यालय, बागमती अंग्रेजी बोर्डिंग स्कूल और प्रगति प्रभात उच्चतर माध्यमिक विद्यालय। उनमें से सबसे पुरानी निजी स्कूल प्रगति प्रभात स्कूल है।
विसंदिग्धार्थीकरण

अभिकलनीय भाषाविज्ञान के अन्तर्गत प्राकृतिक भाषा संसाधन में **'विसंदिग्धार्थीकरण** (word sense disambiguation) एक खुली समस्या है। इसका तात्पर्य किसी दिये हुए वाक्य में आये हुए किसी शब्द के कई अर्थों में से उस अर्थ का पता लगाना है जो उस वाक्य में सही बैठता है।

## बाहरी कड़ियाँ
* विसंदिग्धार्थीकरण: संदिग्धार्थता का भाषा-संगणन संदर्भ

श्रेणी:प्राकृतिक भाषा प्रसंस्करण
श्रेणी:अभिकलनीय भाषाविज्ञान
नौगम्यता

[thumb|नौगम्य सूचक, प्रवेश [फ्रीमेंटल बंदरगाह, वेस्टर्न ऑस्ट्रेलिया और स्वान नदी, पश्चिमी ऑस्ट्रेलिया]]
किसी जलनिकाय, जैसे कि एक नदी, नहर, या झील को **नौगम्य** (नौ=पानी+गमन=जाना) उस स्थिति में कहा जाता है, यदि इसकी गहराई, चौड़ाई और इसकी गति इतनी हो कि कोई जलयान इसे आसानी से पार कर जाये। राह में आने वाली बाधायें जैसे कि चट्टाने और पेड़ ऐसे हों कि उनसे आसानी से बचकर निकला जा सके, साथ ही पुलों की निकासी भी पर्याप्त होनी चाहिए (यह इतने ऊँचे हों कि पोत इनके नीचे से निकल जाये)। पानी की उच्च गति और आमतौर पर शीत ऋतु में जमने वाली बर्फ किसी जलमार्ग को अनौगम्य बना सकती है।

नौगम्यता संदर्भ पर निर्भर करती है: एक छोटी नदी एक छोटी नाव के लिए नौगम्य हो सकती है पर एक क्रूज जहाज के लिए यह अनौगम्य होती है। उथली नदियों को जलपाश, जो पानी की गहराई बढ़ाने के साथ इसे विनियमित भी करता है, की संस्थापना के द्वारा नौगम्य बनाया जा सकता है। नदियों को नौगम्य बनाने की एक दूसरी विधि निकर्षण है।

## सन्दर्भ

श्रेणी:जल यातायात
जलपाश

अंगूठाकार|दाएँ|खड़ी|इंग्लैंड में एक जलपाश**जलपाश** किसी नदी अथवा झील के जलमार्ग में, जल के विभिन्न स्तरों के बीच नौकाओं को ऊपर उठाने और नीचे उतारने की एक युक्ति है। जलपाश का खास गुण इसका स्थिर कक्ष है जिसमें जलस्तर घटाया या बढ़ाया जा सकता है। जलपाश की स्थापना उन नदियों या झीलों में की जाती है जहां जलस्तर एकाएक परिवर्तित होता है। ऐसा किसी जलप्रपात या बांध की उपस्थिति के कारण हो सकता है।

जलपाश का उपयोग कर किसी भी नदी को आसानी से नौगम्य बनाया जा सकता है, साथ ही असमान स्तरों वाली भूमि पर नहरों का निर्माण किया जा सकता है।
## कार्यविधि
अंगूठाकार|बाएँ|700px|<u>जलपाश का परिचालन</u><br/>1-3. नाव 'खाली' जलपाश के अन्दर आती है<br/>4. निचला फाटक बंद हो जाता है, निचले पैडल बंद हो जाते हैं, ऊपरी पैडल खुल जाते हैं, जलपाश भरने लगता है <br/>5. पानी से भरा जलपाश नाव को एक ऊपरी स्तर तक ले जाता है

## सन्दर्भ

श्रेणी:नहरें
श्रेणी:नदियाँ
श्रेणी:जल यातायात अधोसंरचना
भोलानाथ तिवारी

**डॉ० भोलानाथ तिवारी** (४ नवम्बर १९२३ - २५ अक्टूबर १९८९) हिन्दी के कोशकार, भाषावैज्ञानिक एवं भाषाचिन्तक थे। हिन्दी के शब्दकोशीय और भाषा-वैज्ञानिक आयाम को समृद्ध और संपूर्ण करने का सर्वाधिक श्रेय डॉ॰ तिवारी को मिलता है।

## जीवन परिचय
कोशकार, भाषावैज्ञानिक एवं भाषाचिन्तक भोलानाथ तिवारी का जन्म 4 नवम्बर, 1923 को उत्तर प्रदेश के गाजीपुर जिले के हुसैनपुर नामक गाँव में हुआ था। उनकी प्रारम्भिक शिक्षा पहले आरीपुर गाँव, फिर गाजीपुर में हुई। आगे की पढ़ाई इलाहाबाद के इविंग क्रिश्चियन कॉलेज में हुई। माध्यमिक स्कूल के दौरान ही वे भारत के स्वाधीनता-संघर्ष में सक्रिय रूप से शामिल हुए। 1947 में भारत को स्वतंत्रता मिलने के बाद राजनीति छोड़ दी। इलाहाबाद विश्वविद्यालय से डॉक्टरेट की डिग्री हासिल की। दिल्ली विश्वविद्यालय के किरोड़ीमल कॉलेज से अध्यापन की शुरुआत की। दिल्ली विश्वविद्यालय के स्नातकोत्तर विभाग में लम्बे समय तक अध्यापन किया। 1962-64 तक सोवियत संघ के ताशकंद विश्वविद्यालय में विजिटिंग प्रोफेसर भी रहे।

## कृतियाँ
उन्होने लगभग अट्ठासी ग्रन्थ प्रकाशित किये। भाषा-विज्ञान, हिंदी भाषा की संरचना, अनुवाद के सिद्धांत और प्रयोग, शैली-विज्ञान, कोश-विज्ञान, कोश रचना, और साहित्य-समालोचन जैसे ज्ञान-गंभीर और श्रमसाध्य विषयों पर एक से बढ़कर एक प्रायः 88 ग्रंथ-रत्नों का सृजन कर उन्होंने कृतित्व का कीर्तिमान स्थापित किया।उनके द्वारा रचित प्रमुख ग्रन्थ ये हैं-

* ''भाषाविज्ञान, 
* हिन्दी भाषा की संरचना, 
* अनुवाद के सिद्धान्त और प्रयोग, 
* कोश-रचना, 
* साहित्य समालोचन , 
* सम्पूर्ण अंग्रेज़ी-हिन्दी शब्दकोश, 
* वृहत् हिन्दी लोकोक्ति कोश, 
* अनुवाद कला, 
* अनुवाद-विज्ञान, 
* बैंकों में अनुवाद की समस्याएँ, 
* कार्यालयी अनुवाद की समस्याएँ, 
* अनुवाद की व्यावहारिक समस्याएँ, 
* काव्यानुवाद की समस्याएँ, 
* पारिभाषिक शब्दावली, 
* पत्रकारिता में अनुवाद की समस्याएँ, 
* वैज्ञानिक साहित्य के अनुवाद की समस्याएँ, 
* हिन्दी वर्तनी की समस्याएँ, 
* हिंदी ध्वनियाँ और उनका उच्चारण, 
* मानक हिन्दी का स्वरूप, 
* व्यावहारिक शैली विज्ञान, 
* शैली विज्ञान, 
* भाषा विज्ञान प्रवेश, 
* भाषा विज्ञान प्रवेश एवं हिंदी भाषा, 
* कोश विज्ञान, 
* व्यावसायिक हिन्दी, 
* अमीर खुसरो और उनका हिन्दी साहित्य।

## सम्मान
उत्तर प्रदेश हिन्दी संस्थान डॉ भोलानाथ तिवारी की स्मृति में "भोलानाथ तिवारी पुरस्कार" प्रदान करता है जिसमें चालीस हजार रूपये नकद तथा प्रशस्ति पत्र प्रदान किये जाते हैं। 

## बाहरी कड़ियाँ
* हिन्दी भाषा की संरचना (गूगल पुस्तक ; लेखक - डॉ भोलानाथ तिवारी)
* मानक हिन्दी का स्वरूप (गूगल पुस्तक ; लेखक - डॉ भोलानाथ तिवारी)

श्रेणी:हिन्दी साहित्यकार
श्रेणी:भाषावैज्ञानिक
श्रेणी:कोशकार
श्रेणी:1923 में जन्मे लोग
श्रेणी:१९८९ में निधन
श्रेणी:ग़ाज़ीपुर ज़िले के लोग
ओवन विल्सन

**ओवन कनिंघम विल्सन** (; जन्म नवंबर 18, 1968) एक अमेरिकन अभिनेता, हास्यकार और लेखक हैं।

## बाहरी कड़ियाँ
अवशोषण प्रशीतक

**अवशोषण प्रशीतक** (absorption refrigerator) ऐसा प्रशीतक है जो प्रशीतक तंत्र को चलाने के लिये किसी ऊष्मा स्रोत (जैसे सौर, केरोसीन की लौ आदि) का सहारा लेती है।

## अमोनिया अवशोषण यंत्र
अमोनिया अवशोषण यंत्र एक प्रकार का प्रशीतक (रिफ़िजरेटर) यंत्र है। जो घरों और कारखानों में ठंडक उत्पन्न करने के काम आता है। अवशोषण यंत्रों की उपयोगिता का क्षेत्र बहुत सीमित है लेकिन जब बहुत निम्न ताप अपेक्षित हो तो ऐसे यंत्रों का महत्त्व अधिक हो जाता है।

इस यंत्र की कार्यप्रणाली चित्र द्वारा समझाई गई है। जनित्र (जेनेरेटर) (क) में अमोनिया का सांद्र (कांसेंट्रेटेड) जलीय (ऐकुअस) घोल भरा होता है और ज्वालक से या भाप की नलियों से इसको गरम किया जाता है। घोल में से अमोनिया गैस निकलकर संघनित्र (ख) में डूबी सर्पिल में से जाती है। (ख) में शीतल पानी निरंतर प्रवाहित होता रहता है। अत: सर्पिल में गैस स्वयं अपनी ही दाब से संघनित हो जाती है। यह द्रव एक सँकरे नियामक (रेगुलेटिंग) वाल्व (च) के मार्ग से शीत संग्रहागार (कोल्ड स्टोरेज) (ग) में रखी सर्पिल में प्रवेश करता है जिसमें निम्न दाब के कारण द्रव वाष्पित हो जाता है। वाल्व (ब) को इस तरह से समायोजित (ऐडजस्ट) किया जाता है कि उसके दोनों सिरों के बीच दाब का अभीष्ट अंतर बना रहे। शीतसंग्रहागार (ग) में से नमक का घोल प्रवाहित होता रहता है, जो सर्पिल में अमोनिया के वाष्पन से शीतल होता जाता है और फिर कहीं भी जाकर प्रशीतन का काम करता है।

सर्पिल (ग) में बनी अमोनिया गौस अवशोषक (घ) में रखे पानी या अमोनिया के तनु (हल्के) घोल द्वारा अवशोषित होती रहती है और इस प्रकार अल्प दाब बना रहता है।

right|thumb|300px|अमोनिया अवशोषण यंत्र

(घ) में घोल सांद्र होता जाता है और पंप (ङ) द्वारा जनित्र (क) के ऊपरी भाग में पहुँचाया जाता है। इसके विपरीत जनित्र के पेंदे से तनु घोल अवशेषक (घ) में आता जाता है। इस तरह पूर्ण चक्रीय प्रक्रम (साइक्लिक प्रासेस) से निरंतर प्रशीतन होता रहता है। 

## बाहरी कड़ियाँ
* अमोनिया अवशोषण यंत्र (इंडिया वाटर पोर्टल)
* ANSI/AHRI Standard 560-2000.
* Absorption Heat Pumps (EERE)। 
* Arizona Energy Explanation with diagrams
* Design Analysis of the Einstein Refrigeration Cycle, Andrew Delano (1998). Retrieved September 13, 2005.
* How It Works, Details about the absorption system. Retrieved June 26, 2009.
* Ohio State University Center of Excellence in Absorption Technology: Theory of Heat Pump Operation
* Air Conditioning Thermodynamics, published by the California EPA, Air Resources Board
* Thermally-Activated Machines Refrigeration Cycle: Northeast CHP Application Center at the University of Massachusetts Amherst and Pace University

श्रेणी:उष्मा पम्प
श्रेणी:प्रशीतन प्रौद्योगिकी
लक्षद्वीप सागर

**लक्षद्वीप सागर** (Lakshadweep Sea) उत्तरी हिन्द महासागर का एक भाग है और इसकी सीमायें भारत (लक्षद्वीप सहित), मालदीव और श्रीलंका से मिलती हैं। इस हल्के गर्म पानी के समुद्र का तापमान वर्ष भर कमोबेश एक समान रहता है और यह क्षेत्र समुद्री जीवन से भरपूर है, जिसमे सिर्फ मन्नार की खाड़ी ही 3600 से अधिक प्रजातियों का घर है। मंगलूरु, कन्नूर, कोड़िकोड, पोन्नानी, कोच्चि, आलाप्पुड़ा, कोल्लम, तिरुवनन्तपुरम, तूतुकुड़ी, कोलम्बो और माले इस से तटस्थ कुछ मुख्य नगर हैं। भारत की मुख्यभूमि के दक्षिणी बिन्दु पर स्थित कन्याकुमारी भी इस सागर से तटस्थ है।

## इन्हें भी देखें
* हिन्द महासागर
* लक्षद्वीप

## सन्दर्भ

श्रेणी:हिन्द महासागर के सागर
श्रेणी:भारत-श्रीलंका सीमा
श्रेणी:एशिया के सागर
श्रेणी:लक्षद्वीप की स्थलाकृतियाँ
श्रेणी:भारत के जलसमूह
श्रेणी:श्रीलंका के जलसमूह
श्रेणी:मालदीव के जलसमूह
श्रेणी:भारत की सीमाएँ
श्रेणी:श्रीलंका की सीमाएँ
श्रेणी:मालदीव की सीमाएँ
अमरचंद

अमर अथवा **अमरचंद** नाम के कई व्यक्तियों के उल्लेख प्राप्य हैं-

(१) परिमल नामक संस्कृत व्याकरण के रचयिता।

(२) वायड़गच्छीय जिनदत्त सूरि के शिष्य। इन्होंने कलाकलाप, काव्य-कल्पलता-वृत्ति, छंदोरत्नावली, बालभारत आदि संस्कृत ग्रंथों का प्रणयन किया।

(३) विवेकविलास के रचयिता। ईसा की १३वीं शताब्दी में यह विद्यमान थे।

अमरचंद
अमरचंद
गंगाशरण सिंह

**गंगाशरण सिंह** (१९०५ - १९८८) भारत के स्वतंत्रता-संग्राम-सेनानी, राज्यसभा-सदस्य एवं हिन्दी साहित्यकार थे। वे भारतीय राष्ट्रीय कांग्रेस के प्रमुख नेताओं में थे तथा कांग्रेस सोसलिस्ट पार्टी के संस्थापकों में से थे।

वे बिहार से तीन बार राज्यसभा के सदस्य रहे (1956–62, 1962-68 तथा 1968-1974 तक नामित सदस्य)। वे बाबू राजेन्द्र प्रसाद के निकट सहयोगी थे। पटना में जयप्रकाश नारायण और गंगा बाबू एक ही घर में साथ-साथ रहते थे।

## जीवनी
गंगा बाबू का जन्म पटना जिले के खड़गपुर में हुआ था। १९२८ में उन्होने पटना से मासिक 'युवक' का प्रकाशन आरम्भ किया। आचार्य नरेन्द्र देव के विचारों से प्रेरित और प्रभावित इस पत्र के लिये उन्होने अपने जीवन की सारी संचित पूँजी लगा दी थी। उसके जब्त हो जाने पर वे साप्ताहिक 'जनता' निकालने लगे। हिन्दी, संस्कृत, बांग्ला, उर्दू, गुजराती और अंग्रेजी के मर्मज्ञ विद्वान गंगा बाबू ने स्वतंत्रता आन्दोलन में अनेक बार जेल की यातना सही। वे सही अर्थों में एक लोकनेता थे। दबंग और प्रखर गंगाबाबू की स्पष्तवादिता से कैइ लोग काँपते थे। 

## हिन्दीसेवा
उन्होने हिन्दी को राष्ट्रभाषा के पद पर संस्थापित करने के लिये अथक प्रयास किया। वे भारतीय ज्ञानपीठ के संस्थापक न्यासी-बोर्ड के सदस्य थे। केन्द्रीय हिन्दी संस्थान, आगरा ने उनके नाम पर "गंगाशरण सिंह सम्मान" की स्थापना की है। बिहार सरकार भी उनके नाम पर एक साहित्य पुरस्कार प्रदान करती है।

## गंगाशरण सिंह समिति
भारत सरकार ने सन् १९६९ में शिशु शिक्षा पर गंगाशरण सिंह समिति की रिपोर्ट को स्वीकार कर लिया।

## सन्दर्भ

## इन्हें भी देखें
* गंगाशरण सिंह पुरस्कार

श्रेणी:भारतीय शिक्षाशास्त्री
श्रेणी:राज्यसभा सदस्य
श्रेणी:भारतीय स्वतंत्रता सेनानी
श्रेणी:हिन्दी साहित्यकार
श्रेणी:हिन्दीसेवी
श्रेणी:1905 में जन्मे लोग
श्यानतामापी

200px|right|thumb|इंग्लर का श्यानतामी 
जिन उपकरणों से किसी तरल (द्रव या गैस) की श्यानता मापी जाती है उन्हें **श्यानतामापी**
कहते हैं।

श्यानता गुणांक के शुद्ध, पूर्ण तथा ठीक ठीक निर्धारण के लिए यह आवश्यक है कि श्यानता के यथार्थ आयाम (exact dimensions) मालूम हों, पर यह कठिन कार्य है। औद्योगिक प्रतिष्ठानों में श्यानतामापन के लिए सरल उपकरण, जिन्हें श्यानतामापी कहते हैं, प्रयुक्त होते हैं। इन उपकरणों को उन द्रवों द्वारा अंशांकित कियो जाता है जिनकी श्यानता मालूम है। ये उपकरण साधारणतया केशिका प्रवाह अथवा घूर्ण ऐंठन (rotational torque) के सिद्धांत पर कार्य करते हैं। 

## केशिका श्यानतामापी (Capillary viscometers)
right|thumb|250px|ओस्टवाल्ड का श्यानतामापी द्वारा ज्ञात घनत्व वाले द्रवों की श्यानता मापी जाती है।
केशिकाप्रवाह किस्म के उपकरणों में ओसवाल्ट का बनाया हुआ उपकरण सर्वविदित है तथा सबसे ज्यादा प्रयोग में आता है। इस उपकरण में द्रव के नवचंद्रक (meniscus) के एक स्थिर चिह्न से दूसरे स्थिर चिह्न तक के गिरने का समय मापा जाता है तथा नीचे दिए हुए सूत्र से श्यानता का गुणांक निकाला जाता है। इन उपकरणों को प्रयोग में लाते समय एक मानक आयतन ही लिया जाता है।

गतिक श्यानता (Kinematics viscosity) =

K = h/r = At - B/t ..... ..... (3)

जहाँ h = श्यानतागुणांक है, r = द्रव का घनत्व है, तथा A एवं B = उपकरण स्थिरांक हैं तथा t = द्रवप्रवाह का समय है।

जिन द्रवों की श्यानता बहुत ज्यादा होती है, उनके लिए सूत्र (३) का दूसरा खंड (factor) शून्य होता है और इस प्रकार :

K = h/r = At ...... ..... ..... (4)

अतएव गतिक श्यानताओं का अनुपात, दो द्रवों में, सूत्र (५) द्वारा दिया जाता है :

K1/ K2 = t1/ t2 ..... ..... ..... (5)

तथा यही सूत्र ओसवाल्ट द्वारा प्रयोग में लाया गया था।

## घूर्ण ऐंठन (rotational torque) के सिद्धांत पर आधारित श्यानतामापी

घूर्ण ऐंठन पर आधारित श्यानतामापी इस सिद्धान्त पर काम करते हैं कि किसी द्रव में किसी पिण्ड को घूर्णीगति कराने (घुमाने) के लिये आवश्यक बलयुग्म (टॉर्क) उस द्रव की श्यानता का कोई फलन होगा। 

## द्रव में मुक्त रूप से गिरते हुए गोले पर आधारित श्यानतामापी
यह विधि स्टोक्स के नियम पर आधारित है। किसी वर्तन में वह द्रव भर दिया जाता है जिसकी श्यानता मापनी हो। उस द्रव में एक गोलाकार पिण्ड छोड़ा जाता है जिसका वेग गुरुत्वजनित त्वरण के कारण बड़ता जाता है। किन्तु वेगवृद्धि के साथ उस पर लगने वाला श्यानबल भी बढ़ता जाता है। एक स्थिति ऐसी आती है जब उस पर नीछे की ओर लगने वाला गुरुत्व बल उस पर उपर की ओर लगने वाले उत्प्लावन बल एवं श्यान बल के योग के बराबर हो जाता है। उस स्थिति में इण्द का वेग स्थिर हो जाता है। इस वेग को सावध्हानीपूर्वक नाप लिया जाता है और निम्नलिखित सूत्र की सहायता से श्यानता का मान निकाल लिया जाता है-

:V_s = \frac{2}{9}\frac{r^2 g (\rho_p - \rho_f)}{\mu}

जहाँ:
:* *V<sub>s</sub>* कन का अन्तिम वेग (m/s) है।
:* r कण की 'स्टोक त्रिज्या' (m),
:* *g* गुरुत्वजनित त्वरण (m/s2),
:* *&rho;<sub>p</sub>* कण का घनत्व (kg/m3),
:* *&rho;<sub>f</sub>* तरल का घनत्व (kg/m3), तथा
:* \mu तरल की गतिक श्यानता (Pa s).

## बाहरी कड़ियाँ
* MERLIN Viscometer - from ATS RheoSystems
* Digital Rotational Viscometer - from Rheosys
* SVM 3000 Stabinger Viscometer -from Anton Paar
* K1-K200 Heated Viscometer -From Kittiwake Developments
* Oscillating Piston Viscometer -from Cambridge Viscosity
* Viscosity & flow testing instruments - From Shimadzu
* Capillary Viscometer

Viscosity]]

श्रेणी:तरलगतिकी
श्रेणी:श्यानता
श्रेणी:मापन
श्यामानन्द

**श्यामानंद** कृष्णभक्त सन्त थे। 

इनका जन्म चैत्र शु. १५, सं. १५९० को उड़ीसा के धारेंदा ग्राम में हुआ। पिता का नाम कृष्णमंडल तथा माता का दूरिका दासी था। जन्म के अनंतर यह सुवर्णरेखा नदी के तटस्थ अंबुया ग्राम में आ बसे। यहीं इन्होंने शिक्षा प्राप्त की। इनका नाम दुखी कृष्णदास था तथा ये सद्गोप थे। श्रीहृदयानंद से दीक्षा लेकर यात्रा करते हुए ये वृंदावन पहुँचे। यहाँ श्री जीव गोस्वामी के यहाँ अध्ययन करते हुए २८ वर्ष रहे। गोस्वामी जी ने इन्हें दीक्षा देकर श्यामानंद नाम रखा। श्री राधिका जी की भी इनपर यहीं कृपा हुई। वृंदावन में प्रस्तुत हुए गोस्वामी ग्रंथों को बंगाल में प्रचारार्थ भेजने के लिए श्री जीव गोस्वामी ने श्री निवासाचार्य, नरोत्तम ठाकुर तथा श्यामानंद को नियत किया क्योंकि ये तीनों सहपाठी थे। प्रथम दो बंगाल में तथा तृतीय ने उड़ीसा में श्री गौरांग के मत का प्रचार किया।

श्रेणी:हिन्दू आध्यात्मिक नेता
अद्दहमाण

**अद्दहमाण** (अब्दुल रहमान) ने संदेश रासक नामक प्रसिद्ध काव्य की रचना की है। इनकी जन्मतिथि का अभी तक अंतिम रूप से निर्णय नहीं हो सका है। किंतु संदेश रासक के अंतसाक्ष्य के आधार पर मुनि जिनविजय ने कवि अब्दुल रहमान को अमीर खुसरो से पूर्ववर्ती सिद्ध किया है और इनका जन्म १२वीं सताब्दी में माना है।

साहित्य के एक अन्य इतिहासकार केशवराम काशीराम शास्त्री (कविचरित, भाग १, पू. १६-१७) के अनुसार अब्दुल रहमान का जन्म १५वीं शताब्दी में हुआ। पर शास्त्री जी ने अपने मत की पुष्टि में कोई साक्ष्य नहीं दिया है। संदेश रासक के छंद संख्या तीन और चार के आधार पर इतना अवश्य कहा जा सकता है कि भारत के पश्चिम भाग में स्थित म्लेच्छ देश के अंतर्गत मीरहुसेन के पुत्र के रूप में अब्दुल रहमान का जन्म हुआ जो प्राकृत काव्य में निपुण था। केशवराम काशीराम शास्त्री का अनुमान है कि पश्चिम में भरुच के पास चैमूर नगर था जहाँ मुसलमानों का राज्य स्थापित होने पर अब्दुल रहमान के पूर्वज ने किसी हिंदू बालिका से विवाह कर लिया और उसी वंश में अब्दुल रहमान उत्पन्न हुआ जिसने प्राकृत एवं अपभ्रंश का अध्ययन किया और अपने ग्रंथ की रचना ग्राम्य अपभ्रंश में की।

अब्दुल रहमान की केवल एक ही कृति है - संदेश रासक और इसकी हस्तलिखित प्रति पाटण के जैन भांडार में मिली है। अतः समझा जाता है कि कवि, किन्हीं कारणों से, पाटण में आ बसा होगा और हिंदुओं तथा जैनों के संपर्क में रहने के कारण उसने संस्कृत-प्राकृत-अपभ्रंश सीख ली होगी। इससे अधिक अब्दुल रहमान के बारे में कुछ नहीं कहा जा सकता।

अद्दहमाण
अद्दहमाण
अद्दहमाण
ईहामृग

**ईहामृग** रूपक का एक भेद है।

## परिचय
संस्कृत नाटक दो प्रकार के होते हैं: रूपक तथा उपरूपक। रूपक के दस भेद हैं जिसमें से ईहामृग एक है। ईहामृग में दर्शकों का मनोरंजन इसके मस्तिष्क को झकझोर देने वाले कथानक से होता है।

धनंजय के अनुसार ईहामृग का कथानक मिश्रित (कुछ ऐतिहासिक और कुछ उत्पाद्य) होता है। इसमें चार अंक, मुख, प्रतिमुख तथा निर्वहण नामक तीन संधियाँ एवं इतिहास प्रसिद्ध मनुष्य अथवा दिव्यपुरुष नायक होता है। इसका प्रतिनायक धीरोद्धत होता है और विपरीत ज्ञानजनित अनुचित कार्य किया करता है। अत्यंत आवेश अथवा उत्तेजना के कारण युद्ध की स्थिति समुपस्थित हो जाने पर भी किसी न किसी बहाने संघर्ष का टल जाना और किसी महात्मा के वध की पूरी तैयारी हो जाने पर भी उसे बचा लिया जाना प्राय: इस रूपक में दिखाया जाता है। बीच बीच में किसी दिव्यनारी के बलात्‌ अपहरण की इच्छा रखनेवाले नायक या प्रतिनायक की श्रृंगारजन्य चेष्टाएँ भी दिखाई जाती हैं।

भरत मुनि के अनुसार इस रूपक में किसी दैवी स्त्री के लिए युद्ध का प्रसंग उपस्थित किया जाता है, पर युद्ध होता नहीं, प्राय: टल जाता है। शारदातनय ने "कुसुमशेखर" नामक ईहामृग का उदाहरण देते हुए बताया है कि इस विधा में चार अंक होते हैं, नायकों की संख्या चार, पाँच और कभी कभी छह तक पहुँच जाती है, भयानक और बीभत्स के अतिरिक्त शेष सभी रस पाए जाते हैं। कैशिकी के अलावा शेष तीन वृत्तियाँ होती हैं, पर कहीं कहीं कैशिकी वृत्ति भी मिल जाती है। नाट्यदर्पणकार रामचंद्र के मत से ईहामृग में नायकों की संख्या १२ होती है ओर चार अंकों के स्थान पर अंक भी हो सकता है। विश्वनाथ ने भी इसमें एक अंक का होना विहित माना है और विभिन्न आचार्यो के आधार पर नायक के संबंध में दो मत दिए हैं: 
*(१) एक देवता ही नायक होता है तथा 
*(२) छह नायक होते हैं।

अभिनवगुप्त ने एक अंक और १२ नायक बताए हैं। भारतेंदु हरिश्चंद्र के अनुसार ईहामृग में चार अंक, नायक ईश्वर का अवतार और नायिका युद्धादि कार्य संपादित करती है। बाबू गुलाबराय की मान्यता है कि चार अंकों के इस नाटक में एक धीरोदात्त नायक तथा एक प्रतिनायक होता है। नायक किसी कुमारी अथवा सुंदरी को पाना चाहता है, पर वह मृग की भाँति दुष्प्राप्य हो जाती है। प्रतिनायक नायक से नायिका को छुड़ाना चाहता है। नायक नायिका का मिलन नहीं होता पर किसी की मृत्यु भी नहीं दिखलाई जाती। हिंदी में ईहामृग का उदाहरण नहीं मिलता।

ईहामृग के नामकरण के संबंध में अभिनवगुप्त और रामचंद्र का मत है कि नायक अथवा प्रतिनायक इसमें मृग के समान अलभ्य सुंदरी की कामना करता है। विश्वनाथ और धनंजय ने "ईहामृग' नाम का औचित्य बताते हुए लिखा है कि इसमें किसी अनासक्त दिव्य ललना को अपहरण आदि के द्वारा पाने की घटना रहती है।

## बाहरी कड़ियाँ
*Ihamriga, Class of Comedy

श्रेणी:काव्यशास्त्र
उदयसुंदरी कथा

**उदयसुंदरी कथा** सोड्ढल कृत एक कथात्मक गद्यकाव्य। कुछ विद्वानों ने इसे चंपूकाव्य कहा है लेकिन लेखक ने स्वयं अपनी कृति को गद्यकाव्य माना है तथा बाणभट्ट के गद्य को अपने लिए आदर्श बताया है। यह ठीक है, लेकिन एक तो उनकी संख्या उतनी नहीं जितनी चंपूकाव्य में अपेक्षित होती है, दूसरे बाद के साहित्याचार्यो द्वारा निर्धारित कथा के समस्त लक्षण भी उक्त कृति पर पूरी तरह घट जाते हैं।

संपूर्ण रचना आठ उच्छ्‌वासों में रची गई है इसमें नागराज शिखंडतिलक की आत्मजा उदयसुंदरी के साथ प्रतिष्ठान नरेश मलयवाहन के प्रेम ओर विवाह की काल्पनिक कथा का आलंकारिक एवं अतिशयोक्ति पूर्ण समायोजन किया गया है।

उदयसुंदरी कथा के प्रथम उच्छ्‌वास में लेखक ने अपना और अपने परिवार का परिचय दिया है जिसके अनुसार वह गुजरात के वालभ कायस्थकुलोत्पन्न सूर का पुत्र था और उसकी माता का नाम पद्यावती था। उसे कोंकण के चित्तराज, नागर्जुन तथा मुंमणिराज इत्यादि नरेशों का संरक्षण मिला था जिनकी राजधानी स्थानक (बंबई के समीप आधुनिक थाना नामक स्थान) थी। उदयसुंदरी कथा का रचनाकाल विद्वानों ने सन्‌ १००० ई निश्चित किया है, परंतु लेखक ने कृति के प्रथम उच्छ्‌वास में चूँकि गुजरात के लाट नरेश वत्सराज के संरक्षण में रहने का उल्लेख भी किया है, इसलिए हो सकता है कि उक्त कृति की रचना सन्‌ १०२६-१०५० ई के बीच हुई हो। इस रचना का विशेष महत्त्व इसलिए भी है कि कवि ने अपने और अपने वंश के परिचय के साथ साथ बाण, कुमारदास, भास आदि अपने पूर्वकवियों तथा लेखकों के संबंध में भी २५ छंद दिए हैं।

## बाहरी कड़ियाँ
*उदयसुन्दरी कथा (भारत का आंकिक पुस्तकालय)

श्रेणी:संस्कृत साहित्य
श्रेणी:कथासाहित्य
गंगाशरण सिंह पुरस्कार

'गंगाशरण सिंह पुरस्कार' केंद्रीय हिंदी संस्थान, मानव संसाधन विकास मंत्रालय द्वारा दिया जाने वाला एक प्रमुख साहित्य सम्मान है। यह पुरस्कार राजभाषा हिन्दी के प्रचार-प्रसार और हिन्दी प्रशिक्षण के क्षेत्र में विशिष्ट योगदान करने वाले किसी भारतीय विद्वान को प्रदान किया जाता है।
## पुरस्कार की स्थापना
इस पुरस्कार की स्थापना १९८९ में केंद्रीय हिंदी संस्थान द्वारा की गई थी। यह पुरस्कार एक साहित्यिक एवं हिंदी सेवी सम्मान भी है, जो देश के स्वतंत्रता सेनानी गंगाशरण सिंह की स्मृति में दिया जाता है, जो देशप्रेमी होने के साथ-साथ एक महान हिन्दी सेवक भी थे। गंगाशरण सिंह पुरस्कार पहले साल सोलह विद्वानों को दिया गया था। इसके बाद यह प्रतिवर्ष चार लोगों को प्रदान किया जाता है। पुरस्कार में एक लाख रुपये, प्रशस्ति पत्र तथा शाल दिये जाते हैं। गंगाशरण सिंह पुरस्कार प्रदान करने वाला केंद्रीय हिंदी संस्थान, भारत का प्रमुख हिंदी सेवी संस्थान है, जो हिन्दी भाषा को विस्तार देने में कार्यरत है।

## सन्दर्भ



## बाहरी कड़ियाँ
* '''गंगाशरण सिंह पुरस्कार'''

श्रेणी:भारतीय साहित्यिक पुरस्कार
श्रेणी:भारतीय साहित्य
श्रेणी:हिन्दी साहित्य
श्रेणी:पुरस्कार
श्रावक

जैन धर्म में **श्रावक** शब्द का प्रयोग गृहस्थ के लिए किया गया हैं। श्रावक अहिंसा आदि व्रतों को संपूर्ण रूप से स्वीकार करने में असमर्थ होता हैं किंतु त्यागवृत्तियुक्त, गृहस्थ मर्यादा में ही रहकर अपनी त्यागवृत्ति के अनुसार इन व्रतों को अल्पांश में स्वीकार करता है। श्रावक शब्द का मूल 'श्रवण' शब्द में हैं, अर्थात, वह जो (संतों के प्रवचन) सुनता हैं। 

उपासक, अणुव्रती, देशविरत, सागार आदि श्रावक के पर्यायी शब्द हैं। जैन ग्रंथ, तत्वार्थ सूत्र के अनुसार :

## आवयशक
श्रावक के छ: आवयशक बताये गए है 
# देव पूजा
# गुरूपास्ति
# स्वाध्याय
# संयम
# तप
# दान

## इन्हें भी देखें
* श्रमण परम्परा

## सन्दर्भ

## सन्दर्भ सूची
*
श्रेणी:जैन धर्म
एंटीवायरस सॉफ्टवेयर की सूची

एक तुलनात्मक तालिका के रूप में उल्लेखनीय एंटीवायरस सॉफ्टवेयर की यह सूची है। 

## तुलना

## ऑनलाइन
यह केवल उन एंटीवायरस की सूची है जो कि केवल ऑनलाइन संसूचन के रूप में उपलब्ध है।

* कोमोडो इंटरनेट सेक्युरिटी ऑनलाइन स्कैनर
* ESET ऑनलाइन स्कैनर
* केसपरस्की ऑनलाइन स्कैनर
* पांडा सेक्युरिटी एक्टिवस्कैन

* ट्रेंड माइक्रो हाउसकॉल
* बिटडिफेंडर ऑनलाइन स्कैनर (ब्राउज़र प्लगइन)

## इन्हें भी देखें
* एंटीवायरस सॉफ्टवेयर
* सेंद्बोक्स (कंप्यूटर सेक्युरिटी)

## बाहरी कड़ियाँ
* AV-Comparatives.org (विंडोज के लिए एंटीवायरस सॉफ्टवेयर का स्वतंत्र तुलना)

श्रेणी:एंटीवायरस सॉफ्टवेयर
श्रेणी:सॉफ्टवेयर की सूची
श्रेणी:गूगल परियोजना
महान सोवियत ज्ञानकोश

thumb|तीसरे संस्करण के प्रथम खंड का मुखपृष्ट. (रूसी में)
**महान सोवियत ज्ञानकोश** या **महान सोवियत विश्वकोश** (रूसी: Большая советская энциклопедия, या БСЭ; लिप्यन्तरण *बोल्शाया सोवेत्सकाया एंटसिक्लोपीडिया*) रूसी भाषा का सबसे बड़ा और, दुनिया के सबसे व्यापक ज्ञानकोशों में से एक है, जिसे पूर्ववर्ती सोवियत संघ द्वारा 1926 से लेकर 1990 तक जारी किया गया था और 2002 के बाद इसे फिर से *बोल्शाया रोसियस्काया एंटसिक्लोपीडिया* या "महान रूसी ज्ञानकोश" के नाम से जारी किया गया।

## सन्दर्भ
स्क्रैपबुक (फायरफॉक्स ऍडऑन)

## सन्दर्भ


## इन्हें भी देखें
* फायरफॉक्स ऍक्सटेंशनों की सूची
* :en:Zotero - ऐसे ही फंक्शन युक्त एक अन्य फायरफॉक्स ऍक्सटेंशन

## बाहरी कड़ियाँ
* स्क्रैपबुक वेबसाइट
* मोज़िला ऍडऑन
* किसी पूरी वेबसाइट को स्वचालित रूप से कैसे डाउनलोड करें?

श्रेणी:मोजिला ऍडऑन
सूचकांक

भारतमें उद्योगों का वितरण समरूप नहीं है। उद्योग कुछ अनुकूल अवस्थितिक कारकों से कुछ निश्चित स्थानों पर केंद्रित हो जाते हैं। उद्योगों के समूहन को पहचानने के लिए कई सूचकांकों का उपयोग किया जाता है जिनमें प्रमुख हैं-
# औद्योगिक इकाइयों की संख्या
# औद्योगिक कर्मियों की संख्या
# औद्योगिक उद्देश्यों के लिए उपयोग की जाने वाली प्रयुक्त शक्ति की मात्रा
# कुल औद्योगिक निर्गत वनजचनज-
# उत्पादन प्रक्रिया जन्य मूल्य आदि।
भारत के औद्योगिक क्षेत्र

भारत में कुल-8 मुख्य औद्योगिक प्रदेश है-
# मुंबई-पुणे प्रदेश
# हुगली प्रदेश 
# बंगलौर-तमिलनाडु प्रदेश
# गुजरात प्रदेश 
# छोटानागपुर प्रदेश 
# विशाखापट्‌नम- गुंटूर प्रदेश
# गुड़गाँव-दिल्ली-मेरठ 
# कोलम-तिरुवनंतपुरम प्रदेश
ग्रे कोड

**ग्रे कोड** संख्याओं को बाइनरी में कोड करने की एक प्रणाली है। इसका नाम फ्रैंक ग्रे के नाम पर रखा गया है। इसे 'रिफ्लेक्टेड बाइनरी कोड' भी कहते हैं। 

इसकी विशेषता है कि दो क्रमिक संख्याओं के ग्रे-कोड में केवल एक बिट भिन्न होगी (शेष सभी बिट दोनों क्रमिक संख्याओं में समान होंगे।)
ऐसी कोडिंग का लाभ इस उदहारण से समझा जायेगा माना की ऑब्जेक्ट ट्रक पर मूव कर रहा है तथा एक से दूसरे पर मूव कर रहा है

## बाहरी कड़ियाँ
* "Gray Code" demonstration by Michael Schreiber, Wolfram Demonstrations Project (with Mathematica implementation). 2007.
* NIST Dictionary of Algorithms and Data Structures: Gray code
* Hitch Hiker's Guide to Evolutionary Computation, Q21: What are Gray codes, and why are they used?, including C code to convert between binary and BRGC
* Subsets or Combinations Can generate BRGC strings
* "The Structure of Single-Track Gray Codes" by Moshe Schwartz, Tuvi Etzion
* Single-Track Circuit Codes by Hiltgen, Alain P.; Paterson, Kenneth G.
* Dragos A. Harabor uses .
* single-track gray codes, binary chain codes (Lancaster 1994), and linear feedback shift registers are all useful in finding one's absolute position on a single-track rotary encoder (or other position sensor).
* Computing Binary Combinatorial Gray Codes Via Exhaustive Search With SAT Solvers by Zinovik, I.; Kroening, D.; Chebiryak, Y.
* A Gray code implementation in Python
* A very fast gray code implementation in C
* AMS Column: Gray codes
* Optical Encoder Wheel Generator
* ProtoTalk.net - Understanding Quadrature Encoding - Covers quadrature encoding in more detail with a focus on robotic applications

श्रेणी:डेटा प्रेषण
श्रेणी:कोडन
पेपरोनी

thumb|right|एक पेपरोनी पिज़्ज़ा.

**पेपरोनी** सलामी (सूखा सॉसेज़) का इतालवी-अमेरिकी मसालेदार भोजन है जो प्रायः सूअर तथा गाय के उपचारित मांसों से तैयार किया जाता है, लेकिन सही तरह से नामांकित करने पर यह मुर्गी के मांस से भी बन सकता है, जो कम महंगा होगा. यह दक्षिणी इटली के मसालेदार सलामियों से विकसित किया गया है, जैसे कि नेपल्स का *सालसिकिया नेपोलेटाना पिकैंटे* या कैलब्रिया का सोपरेसेटा का मसालेदार सॉसेज़. पेपरोनी अमेरिकी शैली की पिज़्ज़ा दुकानों में पिज़्ज़ा के ऊपर की गयी लोकप्रिय सजावट है। इसके अलावा कभी-कभी यह सैंडविच बनाने के काम भी आता है।

*‘पेपरोनी’ * *पेपेरोनी (peperoni)* का बिगड़ा हुआ रूप है, जो काली मिर्च के इतालवी शब्द *पेपेरोने* का बहुवचन होता है।

इटली में अमेरिकी संस्करण के पेपरोनी पाने के लिए *‘सलामे पिकैंटे’ (salame piccante)* या *‘सलामिनो पिकैंटे’* (गर्म सलामी, जो सामान्यतः कैलेब्रिया का ख़ास होता है) कहा जाता है। पेपरोनी पिज़्ज़ा का इतालवी नाम ‘*पिज़्ज़ा ऐला डियावोला* ’ (गर्म सॉसेज़ के साथ) है।

पूरे यूरोप महाद्वीप में, *पेपरोने* कई प्रकार की पहाड़ी मिर्चों के लिए एक आम शब्द है जिनमें बेल पीपर तथा प्रायः इटली में छोटे आकार की मसालेदार *पेपरोंसिनो (peperoncino)* या *पेपरोन पिकैंटे (peperone piccante)* के नाम से अचार में प्रयुक्त होने वाली काली मिर्च और अमेरिका में पेपरोंसिनी या बैनना पीपर भी शामिल है।

उपचार अभिकारक के रूप में प्रयुक्त सोडियम नाइट्रेट पेपरोनी को उसके विशिष्ट नारंगी-गुलाबी रंग में गुलाबी हिस्सा प्रदान करता है, जबकि पैपरिका या अन्य पहाड़ी मिर्च उसे नारंगी रंग प्रदान करती है।

यूरोप के विपरीत पेपरोनी के अंग्रेजी शब्द का इस्तेमाल एकवचन अगणनीय संज्ञा के रूप में किया जाता है।

हैलल या कोशर पेपरोनी गौमांस या मुर्गे के मांस से बनाया सकता है।

## सन्दर्भ


श्रेणी:कोल्ड कट
श्रेणी:सलुमी
श्रेणी:सूखे मांस
श्रेणी:इटालियन सौसेजेस
श्रेणी:अमेरिकी सौसेजेस
श्रेणी:गूगल परियोजना
पोनमुडी

**पोनमुडी** (Ponmudi) भारत के केरल राज्य के तिरुवनन्तपुरम ज़िले की पेरिंगमला ग्रामपंचायत में स्थित एक हिल स्टेशन है। यह वितुरा से 22 किमी दूर, तिरुवनन्तपुरम नगर से 53 किमी पूर्वोत्तर और वर्कला से 78 दक्षिणपूर्व में स्थित है। यह  की ऊँचाई पर स्थित है और पश्चिमी घाट का भाग है, जो अरब सागर से समानांतर चलते हैं। यह एक लोकप्रिय पर्यटन स्थल है।

## पर्यटन
पोनमुडी एक पतली सड़क के माध्यम से त्रिवेंद्र से जुडी है, जिसके दोनों तरफ मनोरम दृश्य देखने को मिलते हैं। यहां का मौसम साल भर सुहावना रहता है। त्रिवेंद्रम का पर्वतारोहण तथा लंबी चढ़ाई वाली यात्रा के लिए एक अड्डे के रूप में इस्तेमाल किया जाता है। इस क्षेत्र में चाय के बगान भी अवस्थित हैं। पोनमुडी के समीप के अन्य आकर्षणों में गोल्डन वैली और कई सारी छोटी और तीव्र प्रवाह वाली नदियां मिलती हैं, जिनमें से कुछ तो सड़कों के आर-पार बहती दिखाई पड़ती हैं। यहां के घनी हरियाली वाले वनों में ऊष्णकटिबंधीय वनस्पतियां पाई जाती हैं। ये पहाड़ियां कई प्रकार के वन्यजीवों का आश्रय स्थल हैं। पहाड़ियों तथा कलार नदी तक पहुंचने के रास्ते गोल्डन वैली से होकर गुजरते हैं। भले ही यह प्रदेश निर्जन है पर यह छोटे पत्थरों, शीतल जल, मछलियों तथा हरे-भरे वृक्षों से भरा है। इस क्षेत्र के अन्य आकर्षण हैं अगस्त्यर्कोदम, जो पश्चिमी घाट की सबसे ऊंची चोटियों में से एक है, जिसकी ऊंचाई 1868 मीटर है। यह चोटी अपनी निर्जनता के लिए प्रसिद्ध है और केवल वन विभाग की अनुमति से ही यहां जाया जा सकता है। मीनमुट्टी जल-प्रपात इस क्षेत्र का एक दूसरा बड़ा आकर्षण है।

## दिशाएं
thumb|right|200px|पोनमुडी में शीतकालीन शाम
* त्रिवेंद्रम अंतर्राष्ट्रीय हवाई अड्डा समीपस्थ हवाई अड्डा है।
* त्रिवेंद्रम सेंट्रल सबसे पास का रेलवे स्टेशन है।
* नेदुमनगड तथा विथुरा इसके पास के बस अड्डे हैं। पोनमुडी जाने तथा वहां से वापस लौटने के लिए तिरुवनंतपुरम (थम्पनूर) या नेदुमनगड से (तिरुवनंतपुरम के सबसे निकट का पहाड़ी स्थल, जो 65 कि.मी की दूरी पर स्थित है). केएसटीआरसी की बसें उपलब्ध हैं।
* मार्ग पर लगे साइन बोर्डों से यात्रियों को पोनमुडी पहुंचने में मदद मिलती है।
* पोनमुडी ब्रैमोर के समीप है, जो स्वयं एक पर्यटन स्थल है।
* पोनमुडी में कई चोटियां हैं, जिनमें से एक है मोट्टा चोटी है, जो पर्वतारोहण के लिए प्रसिद्ध है।
* पोनमुडी पेरिंगमाला गांव के अंतर्गत आता है, जो पेरिंगमाला से 36 कि.मी पर स्थित है।
* ऊपरी आरोग्य निवास में एक हिरण उद्यान तथा एक रज्जुविहीन स्टेशन भी अस्थित है।

## इन्हें भी देखें
* पश्चिमी घाट
* अनाइमुडी - केरल में उच्चतम चोटी
* अगस्त्य मला - केरल में दूसरी सबसे ऊंची चोटी
* नेडुमंगाड

## बाहरी जोड़

* नेदुमनगड

## सन्दर्भ

श्रेणी:केरल में हिल स्टेशन
श्रेणी:पश्चिमी घाट
श्रेणी:केरल के पर्वत
श्रेणी:तिरुवनन्तपुरम ज़िले में पर्यटन आकर्षण
श्रेणी:गूगल परियोजना
कोमोरो द्वीपसमूह

thumb|237x237px|कोमोरो द्वीपसमूह
**कोमोरो द्वीपसमूह** (शिकोमोरी: *Komori* कोमोरी; अरबी: جزر القمر जुज़ुर अल-कमर; फ़्राँसीसी: *Les Comores* ले कोमोरे) मोज़ाम्बिक चैनल के उत्तरी मुहाने पर स्थित एक ज्वालामुखीय द्वीपसमूह है। यह द्वीपसमूह हिन्द महासागर में अफ़्रीका की मुख्यभूमि और मेडागास्कर के बीच स्थित है। मुख्य द्वीप ग्रान्दे, कोमोरो, मोहेली और अंजोउन हैं, जो कोमोरोस राज्य के अधीन हैं और मायोत एक फ़्राँसीसी अधीनस्थ है।

## बाहरी कड़ियाँ
* अंजोउन.नेट



श्रेणी:कोमोरोस द्वीपसमूह
नॉर्फ़ोक द्वीप

**नॉर्फ़ोक द्वीप**, प्रशांत महासागर में ऑस्ट्रेलिया, न्यूजीलैंड और न्यू कैलेडोनिया के बीच स्थित एक छोटा सा टापू है। द्वीप ऑस्ट्रेलिया के राष्ट्रमंडल का हिस्सा है, लेकिन इसे उच्च स्तर का स्वशासन अधिकार हासिल है। दो अन्य पड़ोसी द्वीपों के साथ, यह एक ऑस्ट्रेलिया के बाहरी प्रदेशों मे से एक का निर्माण करता है।
इसके ध्वज पर अंकित सदाबहार नॉरफ़ॉक द्वीप सनोबर, का पेड़ द्वीप का प्रतीक है। द्वीप की स्थानीय प्रजाति का यह वृक्ष ऑस्ट्रेलिया में एक सजावटी पेड़ के रूप में बहुत लोकप्रिय है।

## सन्दर्भ

श्रेणी:ऑस्ट्रेलिया
श्रेणी:प्रशांत महासागर के ज्वालामुखी
किंग्स्टन, नॉर्फ़ोक द्वीप

**किंग्स्टन**, ऑस्ट्रेलिया के दक्षिण प्रशांत क्षेत्र, नॉरफ़ॉक द्वीप की राजधानी है। द्वीप के उपशाही, विधायी, प्रशासनिक और न्यायिक सभी कार्यालय किंग्स्टन में ही स्थित हैं। यह शहर ऑस्ट्रेलिया का दूसरा सबसे पुराना शहर है और पूरे ऑस्ट्रेलियाई क्षेत्र में इसका विशेष ऐतिहासिक और सांस्कृतिक महत्व है।
## सन्दर्भ

श्रेणी:ऑस्ट्रेलिया के शहर
नया कैलेडोनिया

**नई कैलेडोनिया** या **नई कालेदोनी** (फ्रांसीसी: Nouvelle-Calédonie), फ्रांस का एक विदेशी क्षेत्र है। विश्व् वायु गुणवत्ता रिपोर्ट 2021 के अनुसार यह देश दुनिया का सबसे कम वायु प्रदूषित देश है। इसका pm 2.0 लेवल केवल 3.8 है। यह देश यूरोप महद्विप् मे स्थित है। यह पूर्व में फ्रांस का उप निवेश रहा है।

## सन्दर्फ्रांस ने इसको नुकिलियर टेस्ट करने के लिए उपयोग लिया और यहां की आबादी 60000 से 20000 हो गई कुछ की सालो मे,
1946 से फ्रांस नेअब तक 210 परमाणु टेस्ट किये है 

आबादी का कम होना।  यहां विदेशीलोगो का आना हैं

श्रेणी:फ़्रांस का भूगोल
श्रेणी:फ़्रांस के अधीनस्थ क्षेत्र
2002 एशियाई खेल

**चौदहवें [[एशियाई खेल]]** २९ सितंबर से १४ अक्टूबर, २००२ के बीच बुसान, दक्षिण कोरिया में आयोजित किए गए थे। इन खेलों में ४४ देशों के कुल ७,५५६ खिलाड़ियों ने भाग लिया था। कुल मिलाकर इन खेलों में ३८ खेल प्रतियोगिताएँ थी और १८,००० पत्रकार, अधिकारी और खिलाड़ी थे।

एशियाई खेलों के इतिहास में पहली बार एशियाई ओलम्पिक परिषद की सभी राष्ट्रीय ओलम्पिक समितियों ने भाग लिया था। इनमें उत्तर कोरिया भी था जिसने इन खेलों के लिए अप्रत्याशित दल दक्षिण कोरिया में भेजा था और अफ़्गानिस्तान, भी इन खेलों में तालिबान के सत्ता में आने के बाद से पहली बार भाग ले रहा था। बॉडी बिल्डिंग इन खेलों में प्रथमोप्रवेश खेल था।

## पदक तालिका
स्रोत: कुल पदक स्थिति - बुसान २००२

श्रेणी:एशियाई खेल
श्रेणी:दक्षिण कोरिया में खेलकूद
श्रेणी:खेल
2014 एशियाई खेल

**सत्रहवें [[एशियाई खेल]]** २०१४ में दक्षिण कोरिया के इंचियोन में १७ सितम्बर २०१४ से ४ अक्टूबर २०१४ के मध्य आयोजित किए गए। 

## चुनाव प्रक्रिया
२०१४ में एशियाई खेलों की मे़जबानी के लिए इंचियोन और दिल्ली ने बोली लगाई थी। प्रत्याशियों की अन्तिम प्रस्तुतियों के बाद परिणाम १७ अप्रैल, २००७ को कुवैत नगर में घोषित किया गया। एशियाई ओलम्पिक परिषद की ४५ राष्ट्रीय ओलम्पिक समितियों में से ३२ ने इंचियोन और १३ ने दिल्ली के पक्ष में मतदान किया था और इस प्रकार इन खेलों के आयोजन का अवसर दक्षिण कोरियाई नगर को दिया गया। दक्षिण कोरिया की सफलता के पीछे उनका यह वादा था जिसमें उन्होंने कहा था की वे प्रतिनिधि मण्डलों के रुकने और यात्रा का व्यय वहन करेंगे, जो लगभग २ करोड़ $ था।

## खेल
२०१४ के एशियाई खेलों २८ प्रकार के खेल शामिल हैं। जिनकी सूची निम्नलिखित है -

* एक्वेटिक्स
** जलक्रीड़ा *(डाइविंग)*
** तैराकी
** सिंक्रनाइज़ तैराकी
** वॉटर पोलो
* तीरंदाजी
* एथलेटिक्स
* बैडमिंटन
* बेसबॉल
** बेसबॉल
** सॉफ्टबॉल
* बास्केटबॉल
* बॉलिंग
* मुक्केबाजी

* नौकायन
** स्प्रिंट 
** स्लालोम 
* क्रिकेट
* साइकिलिंग
** बीएमएक्स
** पर्वतारोही बाईकिंग 
** रोड 
** ट्रैक
* घुड़सवारी
** ड्रेसेज 
** इवेंटिंग 
** जम्पिंग 
* तलवारबाजी
* मैदानी हॉकी

* फुटबॉल
* गोल्फ
* जिम्नास्टिक
** कलाबाजी 
** रिदमिक 
** ट्रेम्पोलीन
* हैंडबॉल
* जुडो
* कबड्डी
* कराटे
* आधुनिक पेंटाथलन
* रोइंग
* रग्बी
* सेलिंग

* सेपेकटकटरा
* निशानेबाजी
* स्क्वॉश
* टेबल टेनिस
* ताईक्वोंडो
* टेनिस 
** टेनिस
** सॉफ्ट टेनिस
* ट्राईथलन
* वॉलीबॉल
** तटीय 
** इनडोर
* भारोत्तोलन
* कुश्ती
* वुशु

## सन्दर्भ

## बाहरी कड़ियाँ
* २०१४ एशियाई खेलों का आधिकारिक जालस्थल 

श्रेणी:एशियाई खेल
श्रेणी:दक्षिण कोरिया में खेलकूद
श्रेणी:खेल
श्रेणी:2014 एशियाई खेल
चीनी ताइपे

thumb|right|200px|चीनी ताइपे का ध्वज

**चीनी ताइपे** नाम बहुत से अन्तर्राष्ट्रीय संगठनों द्वारा ताइवान के लिए प्रयुक्त किया जाता है, जिसे चीनी गणराज्य के नाम से भी जाना जाता है। यह नाम लगभग सभी अन्तर्राष्ट्रीय खेल प्रतियोगिताओं जैसे ओलम्पिक खेलों और एशियाई खेलों इत्यादि में ताइवान के लिए प्रयुक्त किया जाता है। इसका कारण चीनी जनवादी गणराज्य द्वारा अन्तर्राष्ट्रीय संगठनों को दिया गया निर्देश है कि चीनी गणराज्य या ताइवान को चीनी जनवादी गणराज्य का ही अंग माना जाए क्योंकि चीनी जनवादी गणराज्य में ताइवान की स्वतन्त्रता को स्वीकार नहीं किया जाता।

## बाहरी कड़ियाँ
* चीनी ताइपे ओलम्पिक समिति 
* ''Swiss Residency Permits Refer the Nationality of ROC Citizens as "Chinese Taipei"'' 

श्रेणी:ताइवान
बस्ती

**बस्ती** से इनका उल्लेख होता है:

* मानव बस्ती, समुदाय जिसमें लोग रहते हैं 

## उत्तर प्रदेश
* बस्ती मंडल 
* बस्ती जिला, बस्ती मण्डल का भाग 
* बस्ती लोक सभा निर्वाचन क्षेत्र
* बस्ती, उत्तर प्रदेश, बस्ती जिला का मुख्यालय 

## अन्य प्रयोग
* शकूर बस्ती, दिल्ली का क्षेत्र 
* बस्ती फ़ौजा, पाकिस्तान का कस्बा 
* बस्ती मालान, पाकिस्तान का कस्बा 
* आदिम बस्ती, नेपाली कृति
स्तोत्र

संस्कृत साहित्य में किसी देवी-देवता की **स्तुति** में लिखे गये काव्य को **स्तोत्र** कहा जाता है (*स्तूयते अनेन इति स्तोत्रम्*)। संस्कृत साहित्य में यह स्तोत्रकाव्य के अन्तर्गत आता है।

महाकवि कालिदास के अनुसार 'स्तोत्रं कस्य न तुष्टये' अर्थात् विश्व में ऐसा कोई भी प्राणी नहीं है जो स्तुति से प्रसन्न न हो जाता हो। इसलिये विभिन्न देवताओं को प्रसन्न करने हेतु वेदों, पुराणों तथा काव्यों में सर्वत्र सूक्त तथा स्तोत्र भरे पड़े हैं। अनेक भक्तों द्वारा अपने इष्टदेव की आराधना हेतु स्तोत्र रचे गये हैं। विभिन्न स्तोत्रों का संग्रह स्तोत्ररत्नावली के नाम से उपलब्ध है।

निम्नलिखित श्लोक 'सरस्वतीस्तोत्र' से लिया गया है-
:*या कुन्देन्दुतुषारहारधवला या शुभ्रवस्त्रावृता*
:*या वीणावरदण्डमण्डितकरा या श्वेतपद्मासना।*
:*या ब्रह्माच्युतशंकरप्रभृतिभिर्देवैः सदा पूजिता*
:''सा मां पातु सरस्वति भगवती निःशेषजाड्यापहा ॥

स्तोत्रों की रचना मुख्यतः संस्कृत भाषा मे की गई है परन्तु सर्वसामान्य लोगों की सुविधा हेतु आधुनिक भाषाओं में भी स्त्रोत्र रचे गए हैं।
 
## व्युत्पत्ति
'स्तोत्र' शब्द संस्कृत के 'ष्टु' धातु से व्युत्पन्न है जिसका अर्थ 'प्रशंसा करना' है।

## कुछ प्रमुख स्तोत्र
* शिव ताण्डव स्तोत्र
* शिवमहिम्न स्तोत्र
* श्री शिव पंचाक्षर स्तोत्र
* श्रीरामरक्षास्तोत्रम्
* महिषासुरमर्दिनी स्तोत्र
* लांगुलास्त्र स्तोत्र
* अगस्ति लक्ष्मी स्तोत्र
* द्वादश स्तोत्र
* विष्णु सहस्रनाम
* लक्ष्मीसहस्रनामस्तोत्र
* एकात्मता स्तोत्र
* नाग स्तोत्र
* अपामार्जन स्तोत्र
* ऋणमोचक मंगल स्तोत्र
* एकात्मता स्तोत्र

; जैन स्तोत्र
* उपसर्गहर स्तोत्र
* भक्तामर स्तोत्र

## इन्हें भी देखें
* स्तोत्रकाव्य
* स्तोत्ररत्नावली
* सहस्रनाम
* मन्त्र
* धारणी
* खड्गमाला

## सन्दर्भ

## बाहरी कड़ियाँ
*विविध स्तोत्र (देवनागरी में)
*जैन कल्याण मंदिर स्तोत्र

श्रेणी:स्तोत्र
श्रेणी:संस्कृत साहित्य
आईसीआईसीआई बैंक

**आईसीआईसीआई बैंक** भारत की प्रमुख बैंकिंग एवं वित्तीय सेवा संस्थान है। पहले पूरा नाम *इंडस्ट्रियल क्रेडिट ऐण्ड इन्वेस्टमेन्ट कार्पोरेशन ऑफ इण्डिया* (हिन्दी अनुवाद: भारतीय औद्योगिक ऋण और निवेश निगम) है। यह भारत का तीसरा सबसे बड़ा बैंक है। बाजार कैपिटलाइजेशन की दृष्टि से भारत के निजी क्षेत्र का यह सबसे बड़ा बैंक है। इस बैंक की भारत में 2883 शाखाएँ हैं एवं 10021 एटीएम हैं। यह 19 अन्य देशों में भी मौजूद है।

आईसीआईसीआई बैंक 31 मार्च 2010 को 3,634.00 अरब रुपये (81 अरब अमेरिकन डॉलर) की कुल आस्तियों तथा 40.25 अरब रुपये (8,960 लाख अमेरिकन डॉलर) के कर-पश्चात् लाभ वाला भारत का दूसरा सबसे बड़ा बैंक है। बैंक के पास भारत में 2883 शाखाओं तथा लगभग 10021 ए.टी.एम. का नेटवर्क है तथा 19 देशों में इसकी उपस्थिति है। आईसीआईसीआई बैंक कॉरपोरेट तथा रिटेल ग्राहकों को अनेक प्रकार के सेवा चैनलों तथा निवेश बैंकिंग, जीवन तथा साधारण बीमा, वेंचर कैपिटल तथा एसेट प्रबंधन के क्षेत्र में अपनी विशेषीकृत सहायक संस्थाओं के माध्यम से अनेकानेक बैंकिंग उत्पाद और वित्तीय सेवाएं देता है। वर्तमान में बैंक की सहायक संस्थाएं युनाइटेड किंगडम, रूस तथा कनाडा में, शाखाएं युनाइटेड स्टेट्स, सिंगापुर, बहरीन, हाँग काँग, श्रीलंका, कतार, दुबई इंटरनेशनल फाइनेंशियल सेंटर में तथा प्रतिनिधि कार्यालय युनाइटेड अरब एमिरेट्स, चीन, दक्षिण अफ्रीका, बांगलादेश, थाइलैंड, मलयेशिया तथा इंडोनेशिया में हैं। यू॰के॰ की हमारी सहयोगी संस्था ने बेलजियम तथा जर्मनी में शाखाओं की स्थापना की है।

आईसीआईसीआई बैंक के इक्विटी शेयर भारत में बॉम्बे स्टॉक एक्सचेंज तथा नेशनल स्टॉक एक्सचेंज ऑफ इंडिया लिमिटेड और इसके अमेरिकन डिपॉजिटरी रिसीट्स (ए.डी.आर.) न्यू यॉर्क स्टॉक एक्सचेंज (एन.वाय.एस.ई.) में सूचीबद्ध हैं।

## सन्दर्भ

## बाहरी कड़ियाँ

*ICICI Bank: लोन घोटाले में फंसी चंदा कोचर ने ICICI बैंक छोड़ा, संदीप बख्शी नए MD और CEO बने

* आईसीआईसीआई बैंक का हिंदी जालघर
* Official website of ICICI Bank
* ICICI Direct - Online share and mutual funds trading facility
* ICICI Bank USA
* ICICI Bank UK
* ICICI Bank Canada

श्रेणी:बीएसई सेंसेक्स
श्रेणी:भारतीय बैंक
श्रेणी:भारत के प्रणालीगत महत्वपूर्ण बैंक
श्रेणी:भारत में निजी क्षेत्र के बैंक
शिखा शर्मा

**शिखा शर्मा** ऐक्सिस बैंक की मुख्य कार्याधिकारी हैं।

## सन्दर्भ

## बाहरी कड़ियाँ
* हफ्ते की शख्सियत - शिखा शर्मा (सीईओ और एमडी, एक्सिस बैंक) (बिजनेस स्टैंडर्ड)
* शिखा शर्मा ने वेतन में छुआ शिखर
* 100 शक्तिशाली महिलाओं में शामिल हैं तीन भारतीय

श्रेणी:भारतीय महिलाएँ
श्रेणी:जीवित लोग
श्रेणी:भारतीय बैंकर
श्रेणी:1958 में जन्मे लोग
बैंडविड्थ

कंप्यूटर गणना में **बैंडविड्थ** (bandwidth) दिये गये पथ में आँकड़े स्थानान्तरण की अधिकतम दर होती है। बैंडविड्थ को  **नेटवर्क बैंडविड्थ**, **डाटा बैंडविड्थ**, अथवा **डिजिटल बैंडविड्थ** के रूप में भी बताया जाता है।
## सन्दर्भ

श्रेणी:सूचना सिद्धांत
श्रेणी:सामयिक दरें
कोरो भाषा

**कोरो** (Koro) भारत के उत्तर-पूर्वी राज्य अरुणाचल प्रदेश के पूर्व कमेंग ज़िले में बोली जाने वाली एक भाषा है। इसे बोलने वाले अधिकतर २० वर्ष से अधिक आयु के हैं, यानि नई पीढ़ी द्वारा कम बोली जाने के कारण यह संकटग्रस्त मानी जाती है। भाषावैज्ञानिकों के अनुसार यह सम्भवत: तिब्बती-बर्मी भाषा-परिवार की सदस्य है, हालाँकि यह पक्का नहीं है और सम्भव है कि यह किसी भी अन्य भाषा से सम्बन्धित न हो। कोरो-भाषी लोग आका (ह्रूसो) नामक समुदाय के साथ रहते हैं लेकिन इन दोनो की मातृभाषाएँ अलग हैं और उनके गिनती, शरीर के अंगो और अन्य प्रयोगों के बुनियादी शब्द तक एक-दूसरे से भिन्न हैं। कोरो और आका में शब्द-समानता केवल ९% की मापी गई है। कोरो के कई शब्द पास की तानी भाषाओं से मिलते हैं लेकिन इन दोनों में भिन्नताएँ भी बहुत हैं। कुछ विद्वानों ने यह सम्भावना प्रकट की है कि शायद इतिहास में कभी कोरो-भाषियों के पूर्वज ज़बरदस्ती कहीं और से दास बना कर लाए गए हों।

## इन्हें भी देखें
*तानी भाषाएँ

## सन्दर्भ


## बाहरी कड़ियाँ
* कोरो भाषा की खोज और 'बानी' का संकट (प्रभात खबर)
* अरुणाचल की कोरो भाषा का रहस्य (तरकश)
* अरूणाचल में नई भाषा की खोज (पत्रिका)
* अरुणाचल में मिली दुर्लभ भाषा (बीबीसी हिंदी)

श्रेणी:अरुणाचल प्रदेश की भाषाएँ
श्रेणी:भारत की संकटग्रस्त भाषाएँ
श्रेणी:भारत की भाषाएँ
श्रेणी:तिब्बती-बर्मी भाषाएँ
श्रेणी:पूर्व कमेंग ज़िला
आईडीबीआई बैंक

**भारतीय औद्योगिक विकास बैंक** या आईडीबीआई भारत के प्रमुख  बैंकों में से एक निजी बैंक है। यह देश का सरकारी बैंक है। भारतीय रिजर्व बैंक ने इस बैंक को 'अन्य क्षेत्र के बैंक' की श्रेणी में रखा है।यह भारत सरकार द्वारा जारी 22 जून 1964 की अधिसूचना के द्वारा 01 जुलाई 1964 से अस्तित्व में आया|

## बाहरी कड़ियाँ
* आईडीबीआई बैंक का हिन्दी जालघर (अ-यूनिकोडित हिंदी में)
* IDBI Bank official website
* https://web.archive.org/web/20190515054116/http://www.idbicapital.com/ / IDBI Capital Market Services Website
* BITS Pilani Rajasthan Alumnus takes over as IDBI Chairman
* Industrial Development Bank (Transfer of Undertaking and Repeal) Act, 2003
* Finacle Success Story on IDBI Bank
* IDBI Fortis - Life Insurance Company
* IDBI Bank Ifsc Code Database

बैंक, आईडीबी
आई